Broj: 27-01/2-11-23364/22

Sarajevo, 22.08.2022 godine

Na osnovu Zakona o izvršavanju Budžeta Kantona Sarajevo za 2022. godinu („Službene novine Kantona Sarajevo“, broj 5/22), Odluke Vlade Kantona Sarajevo o usvajanju Programa utroška s kriterijima raspodjele tekućih i kapitalnih transfera utvrđenih Budžetom Kantona Sarajevo Ministarstva za nauku, visoko obrazovanje i mlade za 2022. godinu (“Službene novine Kantona Sarajevo”, broj 16/22) i Uredbe o dodjeli transfera neprofitnim organizacijama i pojedincima iz Budzeta Kantona Sarajevo (“Službene novine Kantona Sarajevo”, br. 22/21 i 13/22), Ministarstvo za nauku, visoko obrazovanje i mlade Kantona Sarajevo objavljuje

**JAVNI POZIV – II dio**

**za sufinansiranje projekata za mlade udruženja/neprofitnih organizacija i projekata/programa iz Budžeta Kantona Sarajevo za 2022. godinu**

U Budžetu Kantona Sarajevo za 2022. godinu osigurana su sredstva u iznosu od 50.000,00 KM u svrhu provođenja programa:

1. Aktivne podrške i intenziviranja borbe protiv šovinizma, rasne, etničke i vjerske mržnje kod mladih;
2. Jačanja socijalnih kompetencija;
3. Edukacije mladih iz oblasti zdravih stilova života, prevencije ovisnosti i socijalnih kompetencija;
4. Organizacija regionalnih sastanaka studentskih organizacija.

**Pravo na dodjelu sredstava imaju:**

* udruženja/neprofitne organizacije koje ispunjavaju opšte i posebne uslove po ovom javnom pozivu
* udruženja/neprofitne organizacije koje su dostavile izvještaj o namjenskom utrošku dodijeljenih sredstava po Javnom pozivu za prethodnu godinu, **prije objave ovog javnog poziva**
* studentske organizacije koje su registrovane u Registru studentskih organizacija u skladu sa Zakonom o studentskom organizovanju (“Službene novine Kantona Sarajevo” broj 11/10) i Pravilnikom o registru studentskih organizacija na području Kantona Sarajevo (“Službene novine Kantona Sarajevo” broj 47/14) i koje su izvršile ažuriranje podataka u registru, u skladu sa aktom Ministarstva za nauku, visoko obrazovanje i mlade Kantona Sarajevo, broj 27/03-02-17154-4/22 od 28.04.2022. godine

Po osnovu ovog javnog poziva mogu biti sufinansirani projekti koji će se okončati u roku od 6 mjeseci od zaključivanja ugovora između korisnika sredstava i Ministarstva za nauku, visoko obrazovanje i mlade Kantona Sarajevo.

Projekti organizacija koje su već ostvarile sufinansiranje u 2021. godini neće biti prioritet prilikom dodjele sredstava za sufinansiranje u 2022. godini.

Udruženje/neprofitna organizacija koja aplicira po ovom javnom pozivu može kandidovati **isključivo jedan projektni prijedlog iz ovog programa. Udruženja i fondacije koji su u 2022. godini kao dobitnici sredstava iz Budžeta Kantona Sarajevo zaključili ugovor sa Ministarstvom za nauku, visoko obrazovanje i mlade Kantona Sarajevo, nemaju pravo učešća po ovom javnom pozivu.**

**Projekat koji se kandiduje za dodjelu sredstava po ovom javnom pozivu vrednovat će se po osnovu sljedećih kriterija:**

1. da zadovoljava posebne kriterije u skladu sa Uredbom o dodjeli transfera neprofitnim organizacijama i pojedincima iz Budzeta Kantona Sarajevo (“Službene novine Kantona Sarajevo”, br. 22/21 i 13/22), na osnovu kojih se ocjenjuju prijave
2. da je usmjeren na zadovoljavanje društveno korisnih potreba mladih životne dobi od 15 do 30 godina u skladu sa Zakonom o mladima Federacije Bosne i Hercegovine („Službene novine Federacije BiH, broj 36/10);
3. da je usmjeren na zadovoljavanje potreba mladih sa područja Kantona Sarajevo;
4. da projekat podržava strateške ciljeve i željene rezultate iz oblasti koje su definisane u Strategiji prema mladima Kantona Sarajevo za period 2019.-2023. godina iz sljedećih oblasti:

* obrazovanje i nauka mladih,
* socijalna briga mladih,
* zdravstvena zaštita mladih,
* aktivizam mladih - učešće, volontiranje i mobilnost,

1. da je usmjeren na angažovanje i uključivanje u društvene procese mladih iz kategorije marginaliziranih grupa (npr. osobe s invaliditetom, nacionalne manjine, socijalno ugrožene grupe itd.);
2. da su precizno definisani rezultati projekta i njihov direktni i indirektni uticaj na ciljne grupe mladih ljudi, odnosno da su jasno definisani direktni i indirektni korisnici projekta;
3. da je jasno identificirana potreba za realizacijom projekta, odnosno da je jasno objašnjeno koje probleme će projekat fokusirati, odnosno kako će njegovi rezultati uticati na rješavanje potreba i problema mladih Kantona Sarajevo,
4. da je jasno preciziran sadržaj rezultata projekta (oblikovani na način kako je to opisano u okviru definisanja predmeta ovog poziva), kao i vremenski plan aktivnosti koje je neophodno provesti da bi se projekat realizirao, a što uključuje i plan usmjeren na jačanje vidljivosti, kako projekta, tako i rezultata projekta,
5. da postoji ekonomska opravdanost - finansijski plan/budžet projektnog prijedloga,

Podnosilac aplikacije za realizaciju projekta obavezan je osigurati minimalno 20% finansijskih sredstava iz vlastitih ili drugih izvora od ukupnih finansijskih sredstava potrebnih za realizaciju projekta. Odobrena sredstva aplikant može koristiti za administrativne troškove, maksimalno 30%, odnosno projektne aktivnosti maksimalno 70%.

Svi projekti trebaju biti planirani tako da u slučaju potrebe mogu biti realizirani u skladu sa eventualnim epidemiološkim mjerama.

**NAPOMENE:**

Na osnovu ovog javnog poziva neće se sufinansirati sljedeće projektne aktivnosti:

-individualne, pojedinačne stipendije za studije;

-individualni treninzi/kursevi;

Udruženje/neprofitna organizacija koja aplicira na ovaj javni poziv obavezna je dostaviti sljedeću dokumentaciju:

1. Prijavni obrazac **- Obrazac UNO-21/1** (potpisan od strane osobe ovlaštene za zastupanje udruženja/neprofitne organizacije u pravnom prometu i ovjeren pečatom udruženja/neprofitne organizacije);
2. Projektni prijedlog **- Obrazac UNO-21/2** (potpisan od strane osobe ovlaštene za zastupanje udruženja/neprofitne organizacije u pravnom prometu i ovjeren pečatom udruženja/neprofitne organizacije);
3. Pregled budžeta/finansijskog plana projektnog prijedloga - **Obrazac UNO-21/3** (potpisan od strane osobe ovlaštene za zastupanje udruženja/neprofitne organizacije u pravnom prometu i ovjeren pečatom udruženja/neprofitne organizacije);
4. Izjava osobe ovlaštene za zastupanje udruženja/neprofitne organizacije u pravnom prometu potpisana i ovjerena pečatom udruženja/neprofitne organizacije da je podnosilac aplikacije za realizaciju projekta osigurao minimalno 20% finansijskih sredstava iz vlastitih ili drugih izvora u skladu sa finansijskim planom projekta koji kandiduje i da je projekat počeo ili počinje u 2022. godini i završava u roku od 6 mjeseci od zaključenja ugovora o dodjeli sredstava
5. Izjava osobe ovlaštene za zastupanje udruženja/neprofitne organizacije u pravnom prometu potpisana i ovjerena pečatom udruženja/neprofitne organizacije da li su za projekat koji se kandiduje/dostavlja u 2022. godini već odobrena sredstva od strane drugih organa uprave Kantona Sarajevo ili od organa uprave na bilo kojem nivou vlasti u Bosni i Hercegovini.
6. Uvjerenje iz Registra udruženja sa datumom izdavanja koji nije stariji od 3 mjeseca od dana objavljivanja Javnog poziva
7. Uvjerenje o poreznoj registraciji - ID broj

Udruženja/neprofitne organizacije čiji projekti budu izabrani za sufinansiranje, prilikom zaključivanja ugovora, biti će dužni dostaviti sljedeću dokumentaciju:

1. Program rada i Finansijski plan udruženja/neprofitne organizacije za 2022.godinu i odluku nadležnog tijela prema osnivačkom aktu o usvajanju Programa rada i finansijskog plana udruženja/neprofitne organizacije za 2022. godinu
2. Dokaz da je dostavljen izvještaj o utrošku sredstava koja su dodijeljena za projekte po javnim pozivima za prethodnu godinu sa pozicije Ministarstva za obrazovanje, nauku i mlade Kantona Sarajevo i od drugih organa uprave Kantona Sarajevo. Ukoliko za projekat nije ostvareno pravo na sufinansiranje od drugih organa uprave Kantona Sarajevo, potrebno je dostaviti pisanu izjavu potpisanu od strane osobe ovlaštene za zastupanje udruženja/neprofitne organizacije u pravnom prometu i ovjerenu pečatom udruženja/neprofitne organizacije
3. Uvjerenje o izmirenim poreskim obavezama udruženja/neprofitne organizacije i o izmirenim porezima i doprinosima za zaposlenike, sa datumom izdavanja koji nije stariji od 3 mjeseca od dana objavljivanja Javnog poziva. Udruženje/neprofitna organizacija koja nema zaposlenike, pored dostavljenog Uvjerenja o izmirenim poreskim obavezama udruženja/neprofitne organizacije, dostavlja izjavu potpisanu od strane ovlaštene osobe za zastupanje u pravnom prometu i ovjeren pečatom udruženja/neprofitne organizacije da nema zaposlenika, sa datumom izdavanja koji nije stariji od 3 mjeseca od dana objavljivanja Javnog poziva
4. Bilans stanja i bilans uspjeha za 2021. godinu ovjereni od strane nadležne poreske uprave za prethodnu godinu. Udruženja/neprofitne organizacije koje su registrovane u 2022. godini, nisu dužne dostaviti bilans stanja i bilans uspjeha za 2021. godinu
5. Izjava o ukupnom broju članova udruženja/neprofitne organizacije i strukturi organizacije potpisana od strane osobe ovlaštene za zastupanje udruženja/neprofitne organizacije u pravnom prometu i ovjeren pečatom udruženja/neprofitne organizacije sa datumom izdavanja koji nije stariji od 3 mjeseca od dana objavljivanja Javnog poziva
6. Izjava da se protiv podnosioca prijave, odnosno lica ovlaštenih za zastupanje i voditelja aktivnosti/programa/projekata, ne vodi krivični postupak i nije pravosnažno osuđen za prekršaj i/ili privredni prestup
7. Za podnosioce prijava koje su neprofitne organizacije a na koje je prenesno javno ovlaštenje, internim aktom uspostavljen model dobrog finansijskog upravljanja i kontrole u skladu sa Zakonom o finansijskom upravljanju i kontroli u javnom sektoru u Federaciji Bosne i Hercegovine (“Službene novine Federacije BiH”, br. 38/16) način sprečavanja sukoba intersa pri raspolaganju budžetskim sredstvima, odgovarajuće organizacione kapacitete i ljudske resurse za provođenje programa ili projekta, programa javnih potreba, javnih ovlaštenja, odnosno pružanje socijalnih usluga i sl.

Dokumenti se dostavljaju u originalu ili ovjerenoj kopiji. Sve kopije dokumenata moraju biti ovjerene od nadležne općinske službe ili notara, a obrasci i izjave moraju biti potpisane od strane osobe ovlaštene za zastupanje udruženja/neprofitne organizacije u pravnom prometu i ovjerene pečatom udruženja/neprofitne organizacije. Ukoliko izjave/obrasci ne budu ovjereni, kao ni potpisani i ovjereni pečatom udruženja/neprofitne organizacije kako je traženo, ili ukoliko isti ne budu popunjene shodno traženom, prijava će biti isključena iz daljnje procedure dodjele sredstava.

Prijava na Javni poziv obavezno se podnosi u formi popunjenih obrazaca koji su sastavni dio ovog javnog poziva i koji se mogu preuzeti sa internet stranice Ministarstva (www.mon.ks.gov.ba) ili na protokolu Kantona Sarajevo. Prijave koje ne budu podnesene u formi propisanih obrazaca i koje ne budu potpuno i ispravno popunjene, smatrat će se neurednim i takve prijave će biti isključene iz daljnje procedure dodjele sredstava.

**Rok za predaju prijava na ovaj javni poziv je 30 dana od dana objave u dnevnom listu i internet stranici Ministarstva za nauku, visoko obrazovanje i mlade Kantona Sarajevo.**

Prijava na Javni poziv sa naprijed traženom dokumentacijom podnosi se u zatvorenoj koverti sa naznakom **„NE OTVARAJ“** na protokol Kantona Sarajevo ili putem poštena adresu:

**KANTON SARAJEVO**

**MINISTARSTVO ZA NAUKU, VISOKO OBRAZOVANJE I MLADE**

**Prijava na Javni poziv** – **II dio** **za sufinansiranje**

**projekata za mlade udruženja/neprofitnih organizacija**

**i projekata/ programa**

**iz Budžeta Kantona Sarajevo za 2022. godinu**

**(UZ OBAVEZNU NAZNAKU PROGRAMA)**

Ul. Reisa Džemaludina Čauševića br. 1

71 000 Sarajevo

***sa naznakom podatka o aplikantu (naziv i adresa)***

**Neblagovremene, nepotpune i neuredne prijave** neće biti razmatrane. Prijava koja ne bude podnesena u zatvorenoj koverti sa naznačenim podacima se neće razmatrati.

Komisija za evaluaciju pristiglih prijava imenuje ministrica za nauku, visoko obrazovanje i mlade. Ovlaštenja i zadaci komisije će biti utvrđeni rješenjem o imenovanju.

Komisija će utvrditi preliminarnu rang listu dobitnika sredstava u roku od 60 dana od dana zatvaranja Javnog poziva.

**SVE INFORMACIJE I OBAVJEŠTENJA U VEZI SA OVIM JAVNIM POZIVOM, PRELIMINARNA I KONAČNA RANG LISTA ĆE BITI OBJAVLJENE NA ZVANIČNOJ INTERNET STRANICI MINISTARSTVA ZA NAUKU, VISOKO OBRAZOVANJE, I MLADE KANTONA SARAJEVO.**

Na preliminarnu rang listu može se izjaviti prigovor Ministrici za nauku, visoko obrazovanje i mlade Kantona Sarajevo, u roku od 7 dana od dana objavljivanja preliminarne rang liste, odnosno dostavljanja pismene obavijesti podnosiocu čija prijava nije prihvaćena za finansiranje i sufinansiranje.

Prigovor se izjavljuje uz navođenje razloga za nezadovoljstvo aplikanta rezultatima javnog poziva, ali se ne može izjaviti ukoliko dostavljena dokumentacija na javni poziv nije potpuna, nije blagovremena ili je neuredna.

Način zaključivanja ugovora o dodjeli odobrenih sredstava sa korisnikom sredstava, praćenje i evaluacija, propisani su Uredbom o dodjeli transfera neprofitnim organizacijama i pojedincima iz Budzeta Kantona Sarajevo (“Službene novine Kantona Sarajevo”, br. 22/21 i 13/22),

**PO OVLAŠTENJU MINISTRICE**

**POMOĆNIK MINISTRICE**

**Nihad Šeta**